paragraph_text: 2007. je pokrenuta serija projekata modernizacije zračne luke koja je trajala do 2009. Tada su postavljeni zidovi koji su štitili luku od naleta morskih valova dok je postojeća podloga zračne piste zamijenjena asfaltnom a podignut je standard sigurnosti od požara. Zračna luka danas može prihvatiti sve vrste zrakoplova, od malih, srednjih i poslovnih preko propelernih pa sve do velikih putničkih zrakoplova (primjerice Boeing 727, 737 ili veći 767).